Иван Вазов
Царю, добре дошел!

chitanka.info

Царю, добре дошел!

Царю, добре дошел!

Ти нам си дар небесен,

спасител и покров.

Прийми ти нашта песен

и нашата любов.

Царю, добре дошел!

Царю, добре дошел!

Пред твоя орел славен

падна тиран свиреп,

народа окървавен

покланя се на теб.

Царю, добре дошел!

Царю, добре дошел!

Ти нам си Цар и Татко,

ний твои сме деца.

Прийми туй име сладко

със нашите сърца.

Царю, добре дошел!

Царю, добре дошел!

Ти нази от тъмница

спаси и от палач,

ний твоята десница

целуваме я с плач.

Царю, добре дошел!

Царю, добре дошел!

Свободата възкресе

и наший покрив прост

от радост се затресе;

о, здравствуй, славен гост!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.